NASA พบหลักฐาน ว่ามีน้ำในปริมาณ และความหนาแน่นบนดวงจันทร์ มากกว่าที่เคยพบมาก่อน
นักวิจัยของ NASA กล่าวว่า การสำรวจดวงจันทร์เมื่อไม่นานมานี้พบหลักฐานว่า มีน้ำในปริมาณ และความหนาแน่นมากกว่าที่เคยพบมาก่อน การตรวจพบหลัก
ผู้สื่อข่าว VOA, Brian Wagner รายงานว่า การตรวจพบหลักฐานดังกล่าวเป็นการสนับสนุนให้มีการสำรวจดวงจันทร์ซึ่งเป็นบริวารและเพื่อนบ้านใกล้ชิดที่สุดของโลกกันต่อไป เป้าหมายหลักของโครงการสำรวจดวงจันทร์ล่าสุดขององค์การอวกาศสหรัฐหรือ NASA คือการค้นหาหลักฐานการมีน้ำโครงการนี้เรียกสั้น ๆ ว่า LCROSS ซึ่งเป็นอักษรย่อจาก LunarCrater Observation and Sensing Satelliteหรือโครงการดาวเทียมสังเกตการณ์หลุมปล่องบนดวงจันทร์ ในการทำงานนี้ นักวิจัยของNASA ส่งยานอวกาศขนาดหนัก 2ลำเข้าไปชนพื้นที่ในหลุมปล่องบนพื้นผิวดวงจันทร์เพื่อให้เกิดการฟุ้งกระจาย ของเศษดินหินขึ้นมาจากแรงกระแทกนั้น สถานีสังเกตการณ์บนโลก และดาวเทียมสามารถตรวจจับภาพการฟุ้งกระจายดังกล่าวนักวิจัยใช้เวลานานกว่า 1 เดือนในการศึกษาวิจัยข้อมูลที่ได้จากการตรวจด้วยแสง Ultravioletและ Infrared และการเปลี่ยนสีสรรจากการกระทบนั้นนักวิจัยสามารถบอกได้ว่ามีสารอะไรประกอบอยู่โดยดูจากสีของแสงที่สารเหล่านั้นเปล่งออกมา หัวหน้าคณะวิจัยในโครงการนี้กล่าวว่ามีหลักฐานแน่ชัดว่า มีไอน้ำและน้ำแข็งอยู่ Tony Colaprete หัวหน้าคณะวิจัยโครงการ LCROSS กล่าวว่าสิ่งสำคัญที่สุดที่ต้องพิจารณาตอนนี้ก็คือการพบหลักฐานว่ามีน้ำในการใช้อุปกรณ์ 2 อย่าง และวิธีการ 2 อย่างแยกต่างหากจากกันในการตรวจสอบซึ่งเป็นการยืนยันให้นักวิทยาศาสตร์มีความเชื่อมั่นอย่างแท้จริง นักวิจัยกล่าวว่าปริมาณของน้ำที่พบในเศษหินเศษดินในหลุมปล่องดวงจันทร์ที่ฟุ้งกระจายขึ้นมา จากแรงกระทบของยานอวกาศดังกล่าวมีปริมาณเกือบ 100 ลิตร ซึ่งหมายความว่า บริเวณที่ยานอวกาศเข้ากระทบมีน้ำอยู่หนาแน่นกว่าที่มีอยู่ในทะเลทรายบางแห่งที่แห้งแล้งมากๆ บนโลก การทำงานสำรวจบนดวงจันทร์ก่อนหน้านี้พบหลักฐานว่า มีน้ำ แต่ในปริมาณเล็กน้อย การสำรวจของยานอวกาศของอินเดียในปี 2551ตรวจพบน้ำเป็นชั้นบางๆ ทั่วพื้นผิวดวงจันทร์ และเมื่อ 40 ปีมาแล้วนักบินอวกาศในโครงการ Apollo นำหินดวงจันทร์กลับมาโลกซึ่งหินเหล่านั้นมีน้ำอยู่ แต่ผู้เชี่ยวชาญคิดว่า น้ำนั้นอาจมาจากการเปื้อนปนบนโลกเพราะเมื่อก่อนนี้เชื่อกันว่าไม่มีน้ำบนดวงจันทร์ นักวิจัยอีกคนหนึ่งกล่าวว่าการสำรวจหาน้ำบนดวงจันทร์ขั้นแรกของโครงการ LCROSSแสดงว่า ยังมีสิ่งที่จะต้องเรียนรู้กันอีกมากเกี่ยวกับดวงจันทร์ Greg Delory นักวิจัยที่ University of California วิทยาเขต Berkeley กล่าวว่าจะต้องเปิดใจกว้างในการเรียนรู้เกี่ยวกับดวงจันทร์ และควรกลับไปทบทวนศึกษาวิจัยสมมุติฐานต่างๆที่ได้มาในช่วงโครงการ Apollo กันใหม่ Greg Delory กล่าวว่า ผลการวิจัยล่าสุด ควรเป็นสิ่งส่งเสริมให้มีการตั้งโครงการใหม่ขึ้นมาเพื่อส่งหุ่นยนตร์ไปทำงานสำรวจหาแหล่งน้ำและแร่ธาตุมีค่าอื่นๆ บนดวงจันทร์ต่อไป